༄། ། དམིགས་པ་གེགས་སེལ་གྱི་སྐོར་ལས་གེགས་སེལ་ཆེན་མོ། །  རྗེ་མི་བསྐྱོད་རྒྱལ་པོ་སྨན་གྱི་བླ། ། ཐུགས་རྗེའི་བདག་ཉིད་འགྲོ་བའི་མགོན། ། རྡོ་རྗེ་འཆང་ཆེན་བླ་མ་ཡི། ། ཞབས་ཀྱི་པདྨོར་གུས་པས་འདུད། ། དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོར་གྱུར་པ་འཇིག་རྟེན་གསུམ་གྱི་མགོན་པོ་བླ་མ་རིན་པོ་ཆེའི་ཞལ་སྔ་ནས། སྤྱིར་ནད་ཐམས་ཅད་ལ་སྐྱེ་བའི་རྒྱུ་གནས་པའི་གཞི། འཇིག་པའི་རྐྱེན་དང་གསུམ་ཤེས་དགོས། དེའང་སྐྱེ་བའི་རྒྱུ་ལ་གཉིས་ཏེ། རིང་བའི་རྒྱུ་དང་། ཉེ་བའི་རྒྱུའོ། ། རིང་བའི་རྒྱུ་ནི། སྔོན་ཐོག་མེད་དུས་ནས་བསགས་པའི་ལས་ངན་གྱི་རྣམ་པར་སྨིན་པ་ཡིན། ཉེ་བའི་རྒྱུ་ནི་ཉོན་མོངས་པ་དང་རྣམ་པར་རྟོག་པ་ལ་སོགས་པ་རྣམས་ཡིན་ཏེ། དེའང་འདོད་ཆགས་ལས་ནད་གྲང་བ། གདོན་མོ་གདོན། ཞེ་སྡང་ལས་རླུང་ངམ་ཚད་པ། གདོན་ཕོ་གདོན། གཏི་མུག་ལས་བད་ཀན། གདོན་ས་བདགང་རྒྱལ་དང་ཕྲག་དོག་ལས་མཁྲིས་པ་དང་འདུས་པ་ལ་སོགས་པ་རྣམས་བསྐྱེད་དོ། ། གནས་པའི་གཞིའང་ཉོན་མོངས་པ་དང་། རྣམ་པར་རྟོག་པ་ལ་བརྟེན་ནས་གནས་སོ། ། འཇིག་པའི་རྐྱེན་ནི། མི་དགེ་བའི་གཉེན་པོ་དགེ་བ་ཡིན་པས་སྤྱིར་བསོད་ནམས་ཀྱི་ཚོགས་བསགམ་ཆགས་པ། ཞེ་སྡང་མེད་པ། གཏི་མུག་མེད་པ་གསུམ་གྱིས་ཉམས་སུ་བླང་བར་བྱ། རྣམ་པར་རྟོག་པ་རྒྱུན་མ་ཆད་ན་དམིགས་པ་བསྒོམ་ལོ་བྱས་པས་ནད་སོས་མི་སྲིད་དོ། ། དེའང་སྔོན་གྱི་དུས་ན་ནད་ཐམས་ཅད་རྟེན་འབྲེལ་གྱིས་གསོ་བར་མཛད་དེ། སློབ་དཔོན་རྩི་ལུང་པ་སྐུ་ལུས་སྐྲངས་པ་ལ། ལྟེ་བའི་འོག་ཏུ་ཨ་རུ་ར་བཅུག་ནས་སྐུ་རགས་ཀྱིས་བསྡམས་ཏེ་འདི་མ་བྲལ་བར་གྱིས་ཤིག་གསུངས་པས་ནད་དྭངས་པ་དང་། བཙགས་དབང་ཕྱུག་སེང་གེ་ཞབས་བསྙུང་ནས་འཁུམས་པ་ལ། ཞབས་མཐིལ་འོག་ཏུ་དར་དོང་དོ་ཙམ་ཞིག་བཞག་ནས་དེ་ལ་ཐུགས་གཏོད་དུ་བཅུག་པས་དྭངས་ཏེ། དེ་ལ་སོགས་པའི་ནད་མང་པོ་རྟེན་འབྲེལ་གྱིས་སོས་པ་ཡིན། ང་འབུའང་རྟེན་འབྲེལ་གྱིས་སོས་པ་ཡིན་གསུང་། དེ་ཉིད་གཞིར་བྱས་ནས་དམིགས་པ་བསྟན་པ་ཡིན། རྟེན་འབྲེལ་གྱིས་ནད་སོས་ཀྱང་ཡོན་ཏན་བོགས་ཐོན་པར་དཀའ་བར་གདའ། དམིགས་པས་ནད་སོས་པ་དང་བོགས་ཐོན་པ་གཉིས་ཀ་འོང་བར་འདུག་པས་ཐམས་ཅད་ཀྱིས་དམིགས་པ་ལ་འབད་པ་གལ་ཆེའོ། ། དེའང་རང་ལ་ནད་ཅར་གྱིས་ཕོག་པའི་དུས་སུ། ཙབ་ཙབ་ཙུབ་ཙུབ་གཞན་མི་བྱ་བར་དམིགས་པ་ལ་འབད་པ་གལ་ཆེ་སྟེ། རྒྱལ་སྲས་ལམ་རིམ་ནས། བདེ་སྡུག་མང་པོ་བྱུང་ཙམ་ན། ། ཞིམ་བུ་རབ་ཁར་ཕྱིན་པ་བཞིན། ། གདམས་ངག་མན་ཆུང་མང་པོ་དང་། ། མོ་བོན་ལྟོ་བཅོས་གང་དྲག་ཅེས། ། ཨ་ཅང་རེ་ས་མང་ལགས་ན། ། གཉིས་ཞེན་བར་དུ་ལྷུང་ཉེན་གདའོ། ། ཞེས་གསུངས་པས་དེའི་དུས་སུ་སྨན་དང་། མོ་དང་། བོན་དང་། རྩིས་ལ་སོགས་པ་ཙབ་ཙུབ་ཡེ་མི་བྱ་བར་རང་གི་དམིགས་པ་ལ་བློ་བཀལ་ལ་ནད་སོས་ནའང་དམིགས་པས་སོས། མི་སོས་ནའང་དམིགས་པས་མི་སོས། འཆི་བའི་དུས་ལ་བབ་ན་སངས་རྒྱས་སྟོང་གི་མཐུས་ཀྱང་མི་བཟློགརྐྱེན་དང་བར་ཆད་ཡིན་ན་དམིགས་པས་མ་སོས་པའི་ནད་གང་ཡང་མེད། སྔགས་དང་སྨན་གྱིས་མ་སོས་ཏུབ་པ་དམིགས་པས་སོས་པ་ཡོད་ལ་དམིགས་པས་མ་སོས་པ་གཞན་གང་ཡང་མེད་སྙམ་དུ་ཐག་བཅད་ལ། དམིགས་པར་བློ་ལིངས་ཀྱིས་བཀལ་ལ་འོན་ཀྱང་སྨན་བཟང་དྲུག་གི་རྣམ་པ་ཐུན་གཅིག་ཉོས་ལ་བླ་མ་ལ་དབུལ། བླ་མ་མི་བཞུགས་ན་སྐུ་འབག་ལ་དྲི་བཟང་བ་དྲུག་གི་ཆུས་དབུལ་ལོ། ། དེས་ནད་སོས་པར་བྱེད་པའི་རྟེན་འབྲེལ་ཡིན། ། དེ་རྣམས་དམིགས་པ་བསྒོམ་པའི་སྔོན་དུ་འགྲོ་བ་སྟེ་རྒྱུ་དང་སྦྱར་བའི་ཚོགས་བསགབླ་མ་དམ་པ་སངས་རྒྱས་སྨན་གྱི་ལྷའི་ངོ་བོར་སྤྱན་དྲངས་ལ། མཆོད་པ་དཔག་ཏུ་མེད་པ་ཐམས་ཅད་ཀྱིས་མཆོད། ལུས་ལོངས་སྤྱོད་ཐམས་ཅད་དབུལ། བདག་གི་ནད་འདི་སོས་པར་མཛད་དུ་གསོལ་ཞེས་གསོལ་བ་གདབ། གཏོར་མ་གཉིས་བཤམ། དང་པོ་དཀོན་མཆོག་གསུམ་དང་ཆོས་སྐྱོང་གི་སྲུང་མ་ལ་ཕུལ། བར་ཆད་ཞི་བར་གསོལ་བ་གདབ། འོག་མ་དེ་གདོན་བགེགས་ལ་བྱིན་པ་བུ་ལོན་དང་ལན་ཆགས་འཇལ་བར་བསམ་མོ། ། དེ་ནས་དམིགས་པ་བསྒོམ་སྟེ། དེའང་དང་པོར་སྟོང་ར་སྒོམ་པ་འདི་གལ་ཆེ་བས། དེའང་ལོ་ནད་ལ་སྟོང་ར་ཞག་ཉི་ཤུ་རྩ་གཅིག་བསྒོམ། ཟླ་ནད་ལ་ཞག་གསུམ་ཙམ་བསྒོམ། གློ་བུར་ནད་ལ་ཐུན་རེ་ཙམ་བསྒོམ། སྟོང་ར་གང་ཡིན་སྙམ་ཙ་ན་སྦྱོར་བའི་ཆོས་ལམ་དུ་གཏོང་བ་དང་། སེམས་བསྐྱེད་པ་དང་ལུས་ལྷར་བསྒོམ་པ་རྣམས་རོ་མྱོང་བར་བྱས་ལ། དེའི་ཁོག་པའི་ནང་ཐམས་ཅད་རྒྱུ་ལྟོ་དང་། ནང་ཁྲོལ་དང་ལྗན་ལྗིན་ལ་སོགས་པ་གང་ཡང་མེད་པར་རྟའི་ཁྲུ་མ་ཕུས་བཏབ་པ་ལྟར་གཙང་སང་ངེ་བ་ཞིག་ཏུ་བསྒོམ་པ་ཡིན། དེ་ལྟར་བསྒོམས་པས་ནད་ཐམས་ཅད་རྟེན་ས་མེད་པར་ཧྲིལ་གྱིས་འདུས་ནས་འོང་། དེ་ནས་སྨད་དུ་འདུས་ནས་འོང་སྟེ། དེ་ནས་ཕྱིར་འདོན་ཏེ་ན་ས་དེར་བླ་མ་དམ་པའི་སྐུ་མཚོན་གང་བ་ཞིག་བསམ། དེ་ལས་ཡེ་ཤེས་ཀྱི་མེ་སྦ་ལྕག་ཙམ་པ་ཞིག་བྱུང་ནས་ས་འོག་ན་མར་ན་ར་ར་སོང་བར་བསམ་ཞིང་། དམིགས་པ་མེའི་རྩེ་མོ་ལ་གཏད་པས་སོས་པ་ལ་ཚེགས་མེད་དེ། དེ་ནི་རླུང་ལོག་མིད་འཆུས་ཚད་པ་གསར་པ་ཚ་གྲང་འདྲེས་པའི་ནད་ལ་སོགས་པའི་ནད་ཐམས་ཅད་ལ་ཕན། དེ་ནི་ནད་བརྒྱ་དམིགས་པ་གཅིག་གིས་གསོ་བའི་ཐབས་བྱ་བ་ཡིན། ། རླུང་ལོག་གི་དམིགས་པ་ནི། རླུང་ལོག་འོང་བའི་རྒྱུ་དང་། འབྱུང་བའི་རྟགས་དང་། དེའི་དམིགས་པའོ། ། དང་པོ་འོང་བའི་རྒྱུ་ལ་གཉིས་ཏེ། རིང་བའི་རྒྱུ་དང་ཉེ་བའི་རྒྱུའོ། ། རིང་བའི་རྒྱུ་ནི། སྒོམ་མིན་པ་ཏིང་ངེ་འཛིན་ལ་གནད་དུ་སོང་བས་སྔོན་གྱི་ལས་ངན་རྣམས་སློངས་ནས་འོང་བ་ཡིན་ཏེ། ཨ་མོ་གྷ་པ་ཤའི་རྒྱུད་ལས་ཀྱང་། གང་ཚེ་དངོས་གྲུབ་འབྱུང་བའི་ཚེ། ། དེ་ཚེ་ལས་ཀྱང་བཟློག་པར་འགྱུར། ། ཞེས་གསུངས་པའི་དོན་ཡིན། ཉེ་བའི་རྒྱུ་ནི་དམིགས་པ་མཐོས་པ་དང་། འཁྲུལ་འཁོར་མ་ལེགས་རོ་སྟོད་སྒུར་པ་དང་། ཤེས་པ་གྲིམས་ཐལ་བ་དང་། རྣམ་རྟོག་མགོ་མ་ནོན་པ་དང་། གྱེན་ལ་དྲག་པོར་ཕྱིན་པ་ལ་སོགས་པས་འོང་བ་ཡིན། བྱུང་བའི་རྟགས་ནི་ཤེས་པ་མི་གནས། ཁ་སྐོམ་འགྲོ་སྙིང་འདོད་སེམས་འཕྱོ། སྲོད་ལ་གཉིད་སྲབ། དགེ་སྦྱོར་མེད་པ་ལ་ཀླུ་དང་རྒྱལ་བསེན་གྱི་ཆོ་འཕྲུལ་ཆེན་པོ་འོང་། དགེ་སྦྱོར་ཡོད་པ་ལ་སངས་རྒྱས་དང་བྱང་ཆུབ་སེམས་དཔའི་ཞལ་མཐོང་བ་དང་། ཉམས་མཐོ་དམན་སྣ་ཚོགས་འོང་། དེ་ལྟར་བྱུང་ན་དམིགས་པ་ནི་དབེན་པའི་གནས་སུ་བདེ་བའི་སྟན་ལ་རྐང་པ་སྐྱིལ་མོ་ཀྲུང་ལྷོད་པར་བྱས། ལག་པ་བརླའི་སྟེང་དུ་ལག་མཐིལ་མར་བསྟན་ལ་ཅི་བདེར་བཞགསྐེད་པ་ཤིན་ཏུ་དྲང་བར་བྱ། རོ་སྟོད་དགྱེ་བར་བྱ། མིག་ཕྱེ་བ་བཙུམ་པ་གཉིས་དམིགས་པ་གང་ལ་གང་གནད་དུ་འགྲོ་བལྟ་ཞིང་བྱའོ། ། དེ་ནས་ལམ་དུ་བཏང་བ་ལ་སོགས་པའི་སྔོན་འགྲོ་གསུམ་པོ་བསྒོམ་པ་ལ། དངོས་གཞི་ལྟེ་བའི་འོག་ཏུ་བླ་མ་དམ་པའི་སྐུ་མཚོན་གང་བ་ཞིག་བསམ། དེ་ལས་གསེར་གྱི་རྡོ་རྗེ་རྩེ་དགུ་པ་སྦོམ་ཕྲ་རང་གི་སྐེད་པའི་ཚད་ཙམ་པ་ཞིག་བྱུང་ནས་མཇུག་གུ་ཐུང་ན་མར་ཐོན། ས་འོག་ཏུ་མར་ཇེ་དམའ་ཇེ་དམའ་ལ་འོག་གི་ནམ་མཁའ་ལ་ཐུག་པ་མེད་པར་སི་རི་རི་འགྲོ་བར་དམིགས་ནས་དེ་ལ་མ་ཡེངས་པར་ཡུན་རིང་དུ་བསྒོམ། དེའང་རྣམ་པར་རྟོག་པ་མ་ལངས་ཀྱི་བར་ལ་ཤེས་པ་གཏད་ལ། གསལ་ན་གསལ་བའི་ངང་ལ་བཞག། དམིགས་པ་རང་གི་ལུས་ལ་མི་གཞུགཡང་བླ་མའི་སྐུ་ལས་ཡེ་ཤེས་ཀྱི་མེ་བྱུང་བར་དམིགས་ལ། སྔ་མ་ལྟར་ས་འོག་ན་མར་སོང་བར་བསམས་ཏེ། དམའ་བ་མེ་ལྕེའི་རྩེ་མོ་ལ་མ་ཡེངས་པ་གནད་ཆེ་བ་ཡིན། ངལ་ཞིང་དུབ་པའི་དུས་ན་མལ་སྔས་མཐོ་བ། བྱིན་གྱིས་གཞོལ་བའི་སྟེང་དུ་ལུས་ཕྱི་གན་རྐྱལ་དུ་ཉལ་ཏེ། རྐང་པ་ཐང་ཤ་ཆོད་པར་བརྐྱང་ལ་ལག་པ་གཉིས་བརླ་རྩར་མར་ཅི་བདེར་བཞགསྔར་བཞིན་དམིགས་པ་ལ་འབད། རྐང་མཐིལ་ལ་མར་རྙིང་དང་ཚིལ་ཆེན་ལ་སོགས་པ་བཅུད་ཆེ་བ་རྣམས་ཀྱིས་བྱུག་པ་བྱ། ས་འོག་འདོམ་གསུམ་ཙམ་ནས་བྱུང་བའི་རྡོ་ལེབ་སྲབ་མཐུག་སོར་བཞི་ཙམ་པ་ཆེ་ཆུང་སོར་བཞི་ཙམ་པས་གདུགས་བྱ། ཁ་ཟས་ནི་བཅུད་ཆེ་བ་དང་དྲོད་ཆེ་བའི་རིགས་རྣམས་བཏང་། ཤ་རུལ་སུངས་དང་། ཚ་དང་། ཟྭ་ལ་སོགས་པ་རྣམས་སྤང་ངོ་། ། དམུ་ཆུ་འོང་བའི་རྒྱུ་དང་། བྱུང་བའི་རྟགས་དང་། གདོན་པའི་ཐབས་དང་། རྗེས་བཅད་པའོ། ། དང་པོ་ལ་གཉིས་ལས་རིང་བའི་རྒྱུ་ནི། སྔོན་ཐོག་མ་མེད་པའི་དུས་ནས་བསགས་པའི་ལས་ངན་ནོ། ། ཉེ་བའི་རྒྱུ་ནི་གྲང་བ་ཤས་ཆེ་བ་དང་། ས་བརླན་ལ་ཡུན་རིང་འདུག་པ་དང་། ས་བདག་གདོན་གྱི་གནོད་པ་དང་། ཆུ་དུས་སུ་མ་བཙགས་པར་བསྡམས་པ་དང་། ཆུ་ལྷག་མ་ལུས་པ་ལ་སོགས་པའོ། ། བྱེ་བྲག་ཏུ་སྒོམ་ཆེན་པའི་དབང་དུ་བགྱིས་ན་བདེ་བ་ཉམས་ཀྱི་དོགས་པས། བགྲད་པའི་མཐའ་བསྲུངས་ཀྱི་འཁྲུལ་འཁོར་ལ་སོགས་པས་ཐིག་ལེ་བཟློག་པའི་ཐབས་བྱས་པས་ལན་གཅིག་བཟློག་པ་ཚུག་འོང་སྟེ། རླུང་གྱེན་ལ་ལོག་ནས་དྲི་ཆེན་དྲི་ཆུ་རྣམས་རིམ་གྱིས་ཆགས་ནས་ལོ་གསུམ་ན་ཆུར་གསལ་བ་ཞིག་གདོད་འོང་བ་ཡིན་གསུང་། རྗེ་རིན་པོ་ཆེ་ལའང་ལོ་གསུམ་གྱི་གོང་ནས་བྱུང་བ་མ་ཚོར་གསུང་། ཕྱིས་སྐུ་ཨེན་ཅིག་འཕར་འདུག་པ་ལ། ཉེ་གནས་གསལ་སྒོམ་བྱ་བ་དབང་པོ་ཤིན་ཏུ་རྣོ་བ་ཅིག་ཡོད་པས་སྐུ་རྒྱབ་ལ་ལྟར་བཅུག་པས་འདི་ཆུར་འདུགརླུང་གསང་ཐམས་ཅད་འཕར་འདུག་ཟེར། དེ་ནས་སྐུ་ཇེ་བསྙུང་ལ་ཟླ་བ་དགུ་རུ་བསྙུང་ནས་གྲོངས་སམ་སྙམ་པ་ལ་ཐུག་པའི་དུས་སུ་དཔལ་ཕག་མོ་གྲུ་པས་གསུངས་པ་ཡིན་ནམ། ལྷའི་བུས་གསུངས་པ་ཡིན་ནམ། ཚིགས་སུ་བཅད་པ་འདི་བྱོན་ཏེ། ལྷག་མ་རླུང་གི་སྦྱོར་བ་ཡིས། སྐྲན་དང་དམུ་ཆུ་འབྱང་བར་བྱེད། ། རྡོ་རྗེ་སྲིན་པོའི་སྦྱོར་བ་ཡིས། ། ཉེས་པ་ཐམས་ཅད་དབྱུང་བར་བྱ། ། ཞེས་པའི་ཚིགས་སུ་བཅད་པ་དེ་གསེར་ཁང་གི་སྟེང་གི་ནམ་མཁའ་ལ་གྲགས་ནས་ཉེ་གནས་རྣམས་ལ་ད་ལྟའི་ཚིགས་སུ་བཅད་པ་དེ་ཐོས་སམ་གསུང་། མ་ཁུམས་ལག་བགྱི་བ་ཞུས་པས། ང་རང་གི་ཡིད་ལ་བྱུང་བ་ཡིན་སྲིད་གསུངས་ནས། དེའི་མཚན་མོ་རང་ནས་གཟིམས་མལ་གྱི་སྔས་ལེགས་པར་བསྟོད་དེ། འཁྲུལ་འཁོར་འདི་མཛད་པས་ཆབ་ཐོན་པ་ལ་ཚེགས་མ་བྱུང་། དེའི་ནུབ་མོ་བྲེ་ལྔ་ཙམ་ཐོན། དེ་ནས་ཚེགས་མེད་པར་ཞག་ལྔས་སོས་པ་ཡིན། གཉིས་པ་འདི་བྱུང་བའི་རྟགས་ནི། འགོ་ནས་ཟས་མི་འཇུ། སྐོམ་འཐུངས་ཀྱང་ཆུ་བཙག་རྒྱུ་མེད་པར་རྐང་པའི་བོལ་གོང་དང་། ལྟེ་བའི་འོག་དང་། སྨིན་ཕུགས་དང་། བཅུ་དྲུག་མདོ་ལ་སོགས་པའི་རླུང་གསང་རྣམས་སྐྲངས། ལུས་ཟུང་ངན་ནོ། ། གསུམ་པ་འདོན་པའི་ཐབས་ནི། སྟན་པགས་འུ་དཀར་པོ་ལ་བྱ། མལ་སྔས་མཐོ་བ་བྱིན་གྱིས་གཞོལ་བར་རྐང་པ་མར་ཤད་བརྐྱང་ལ་དེ་ནས་ཡར་ཅུང་ཟད་བསྐུམས་ཏེ། རྟིང་པ་གཉིས་ཕྱིར་དགྱེ་བ་ལ་མཐེ་བོང་གཉིས་རྩེ་སྤྲད་པར་བྱ། ལག་པ་གཉིས་ཀྱིས་རྩེ་སོར་ནས་ཡར་འཐེན་པར་བྱ། དེ་ནས་ལམ་དུ་བཏང་། སེམས་བསྐྱེད། ལུས་ལྷར་བསྒོམ། ལྟེ་བའི་འོག་ཏུ་བླ་མ་དམ་པའི་སྐུ་ལས་ཡེ་ཤེས་ཀྱི་མེ་ཐུར་དུ་འབར་བས་ཆུ་བཤང་གི་བར་ན་མར་སོང་བས་ས་འོག་འདོམ་སུམ་ཅུ་རྩ་ལྔ་ཙམ་ན་མར་སོང་བར་བསམ། དེའི་དུས་སུ་འོག་རླུང་ནི་བཤང་ལམ་ཕྱིར་ཨེན་ཙམ་ཞིག་ཕྱིར་འཕུལ་ལོ། ། ཡང་དམིགས་པ་མེ་དང་བསྲེས་ལ་མེའི་རྩེ་མོ་ལ་དམིགས་པ་གཏད་ལ་བསྒོམ། དམིགས་པ་ཆུ་ལམ་ལ་གཏད་ན་ཐིག་ལེ་ཉམས་འགྲོ། བཤང་ལམ་ལ་གཏད་ན་སྦྱངས་དྲགས་འགྲོ་བས་ཆུ་བཤང་གི་བར་ལ་གཏད་ནས་བསྒོམས་པས་དྲི་ཆུ་འདྲེས་མ་སྲིན་ཞལ་ན་མར་འཐོན་པ་ལ་ཚེགས་མེད་དོ། ། ཧ་ཅང་སྦྱངས་དྲགས་ན་འཆི་དོགས་ཡོད་པས་འོག་རླུང་འཇམ་ལ་རིང་བ་དལ་བུས་ཡར་འཐེན་ཅིང་། ལན་གཅིག་གཉིས་དྲངས་པས་ཆོག་འོང་། དེ་ནས་ཆུ་འཚག་པའི་འཁྲུལ་འཁོར་བྱས་ལ་སྔར་གྱི་དམིགས་པ་བསྒོམ་པས་ཆུ་ལམ་ལས་ཐོན་འོང་བ་ཡིན། བཞི་པ་རྗེས་བཅད་པ་ནི། དམིགས་པ་དེ་ཟླ་རེ་ཙམ་དུ་ཡུན་སྲིང་བ་གལ་ཆེ། དམིགས་པ་ཡུན་ཐུང་ན་ཆུ་ཐོན་པ་ལྟར་འདུག་ཀྱང་རྩ་མིག་ཏུ་ལྷག་མ་རྣམས་རུལ་ནས་ནད་ལྡོག་པ་ཡིན། བླ་མ་མལ་ཞིག་ཡང་དམིགས་པ་ཡུན་ཐུང་བས་ལན་པ་ཡིན་པས་རྗེས་རྒྱུན་སྲིང་བ་གལ་ཆེའོ། ། ཆུ་ཟད་ནས་བྱམས་སྙིང་རྗེ་དྲག་པོ་བསྒོམ་ན་ཡོན་ཏན་མྱུར་དུ་སྐྱེ་བ་ཡིན་ཏེ། རྩ་ཐམས་ཅད་སྟོང་པར་ཡོད་པའི་ནང་དུ་བྱང་ཆུབ་ཀྱི་སེམས་ཀྱི་རྟེན་འབྲེལ་སྒྲིག་པ་གལ་ཆེའོ། ། དེ་ལྟར་བརྩོན་འགྲུས་དྲག་པོས་བསྒོམས་ཤིང་ཁ་ཟས་དང་ཁས་ཅི་ལེན་བཏང་ངོ་། ། དུག་གི་དམིགས་པ་ནི། དང་པོ་ལམ་དུ་བཏང་སེམས་བསྐྱེད་ལུས་ལྷར་བསྒོམ། སྟོང་ར་བསྒོམ། དེས་སྤྱི་བོའི་གཙུག་ནས་རྐང་པའི་མཐིལ་ཡན་ཆད་ཀྱི་དུག་གང་ན་ཡོད་པ་ཐམས་ཅད་བསྡད་ས་མེད་པར་གཅིག་ཏུ་འདུས་ནས་འོང་སྟེ། ནད་གར་འདུས་པའི་སར་ནར་འོང་བས། ན་ས་དེར་བླ་མའི་སྐུ་མཚོན་གང་བ་ཞིག་བསམ་མོ། ། དེ་ནས་ཕྱིར་གདོན་ཏེ། འདི་ལ་བཤལ་དང་སྐྱུགས་གཉིས་ལས། སྐྱུགས་ནི་ནད་པ་ལ་བག་ཟན་པར་འདུག་པས་བཤལ་ན་ལེགས། བཤལ་འདི་བྱེད་ན་བཤང་ལམ་དུ་པདྨ་དཀར་པོ་ཁ་ཕྱིར་བལྟས་པ་ཞིག་བསམ། དེ་ལ་མ་ཡེངས་པར་དམིགས་པ་གཏད་ནས་ཅུང་ཟད་མནན་པས་བཤལ་ཐོན་འོང་། མ་ཐོན་ན་ཆུ་སྐོལ་ལམ། ཐར་ནུ་བཏང་བས་ཐོན་པ་ལ་ཚེགས་མེད་དོ། ། ཡང་རྨོངས་པ་ངོ་མཚར་བསྐྱེད་པར་འདོད་ན། མདུན་དུ་རིན་པོ་ཆེའི་སྣོད་བཞག་ལ་སྐེ་བ་སྙེངས་སྐྱུགས་པའི་འཁྲུལ་འཁོར་བྱས་པས་དུག་ཐམས་ཅད་སྔོ་ལྗང་དུ་སྐྱུགས་པ་ཁྱུག་ཁྱུག་སྐྱུགས་པས་སྣོད་ལ་ཀད་ཀད་འབྱར་ནས་མི་ཁོགས་པ་འབྱུང་། དེ་ནས་རྗེས་བཅད་པ་ནི། ལྟེ་བའི་འོག་ཏུ་བླ་མ་བསྒོམ་ལ་བླ་མ་ཡེ་ཤེས་ཀྱི་མེ་སྦ་ལྕག་ཙམ་ཞིག་ཐུར་དུ་འབར་ཏེ་བཤང་ལམ་ནས་ས་འོག་འདོམ་སུམ་ཅུ་ཙམ་ན་མར་སོང་བར་བསམ་ཞིང་། དམིགས་པ་མེའི་རྩེ་མོ་ལ་གཏད་ལ་བསྒོམ། དེ་ནས་ཞག་འགའ་ནས་བཤང་ལམ་དུ་ཧཱུྂ་མཐིང་ནག་མགོ་ཐུར་དུ་བལྟས་པ་ཞིག་བསམ། དེ་ལས་མེ་ཐུར་དུ་འབར་བར་བསམ་དེས་དུག་གང་ཡིན་ཡང་གཏིང་ཕྱིན་པར་སོས་འོང་བ་ཡིན། ། མིད་འཆུས་འོང་བའི་རྒྱུ་ནི། ཕོ་བའི་མེ་དྲོད་ཤི་བས་འོང་བ་དང་། ནོར་གྱི་ཞེན་པ་ཆེ་བས་གཅོད་མ་ནུས་པས་འོང་བས། དེའི་གཉེན་པོར་བསོད་ནམས་ཀྱི་ཚོགས་བསགདམིགས་པ་ནི་བཤང་ལམ་དུ་ཧཱུྂ་མཐིང་ནག་མགོ་ཐུར་དུ་བསྟན་པ་ཞིག་བསམ། དེ་ནས་མེ་ཐུར་དུ་འབར་བ་ལ་དམིགས་པ་གཏད་ནས་རླུང་བཟུང་། ཁྲག་ཁོང་པར་བཏང་ངོ་། ། དྲི་ཆུ་བསྡམས་ནས་ཕོ་བ་སྦོས། རྒྱུ་ཞབས་བགྲིལ་ནས་ན་ན། ལ་ས་ཀའི་འཁྲུལ་འཁོར་གྱིས་བཅོས་ཏེ་ལུས་ཙོག་པུར་བསྡད་ལ་རྐང་པ་ཅུང་ཞིག་བགྲད། འཕོང་ས་ལ་མ་རེག་པར་བྱ། ལག་པ་བརླའི་ཕྱི་ཟུར་ན་མར་ལ་གཟུགས། ཁ་གནམ་དུ་བསྟན། མགོ་མདུན་དུ་དལ་བུས་དགུག་ཅིང་། རླུང་དལ་བུས་གཟུང་། ངག་ཏུ་ཨུད་ཏསཿལུས་སྐྱིལ་ཀྲུང་བཅའ། འབྲེལ་པ་ཅན་གསུམ་པོ་སྔོན་འགྲོར་བསྒོམ། དེ་ལས་མེ་ཐུར་དུ་